Mardì

El Mardì (apò Martedì) a l'è el segond dì de la setimana: el ven prima del mercoldì e dopo del lundì.

In de le lengue neo-latine la parolla la deriva del latin martes dies, che 'l significa dì de Mart, invece in portoghes la se ciama Terça Feira, cioè terz dì, perchè el prim dì a l'è la domenega per la tradizzion cristiana. Apò varie lengue celtiche le dopera la derivazzion del latin: l'è insì in irlandes, breton, galles e gaelich scozzes.

Ingles e lengue scandinave le deriva 'l nom del mardì de la divinità nordica Týr: Tirsdag per el danes e 'l norveges, Tuesday per l'ingles modèrno, Tisdag per el svedes e Týsdagur in islandes.

La parolla todesca Dienstag e quella olandesa Dinsdag se pensa che le vegne de 'na interpretazzion de dies judicii (el thing, l'assemblea che i se ciapava le decision in dei popoi germanich) o del Dio Týr sociad al Marte.

 Riferimencc 
Treccani

 Olter progecc 

Categoria:Dì de la setimana